7

Ikt. szám: Iga/293-4/2024.
Jegyzőkönyv

Készült: 
Kunszentmiklós Város Roma Nemzetiségi Önkormányzata Képviselő-testületének 2024. október 9-én tartott ALAKULÓ ÜLÉSÉN.
Jelen vannak: 


Horváth Kálmán 


Nédó János Márk

Nédóné Horváth Dzsenifer

Patainé Sárközi Klaudia

Patai József Zsolt
Meghívottak közül jelen van:


Szűcs Pál, HVB elnök


Károlyi Mónika Katalin, jegyző

Kecskés Éva, pénzügyi ügyintéző


Horváth Andrea jegyzőkönyvvezető

Károlyi Mónika Katalin, jegyző:

Elmondja, hogy a nemzetiségek jogairól szóló 2011. évi CLXXIX. törvény szerint az alakuló ülést a jelenlévő legidősebb nemzetiségi önkormányzati képviselő, mint korelnök vezeti a képviselő-testület elnökének megválasztásáig. Az alakuló ülésen kerül sor a társadalmi megbízatású elnök, az elnökhelyettes, valamint a bizottság tagjai megválasztására, szervezeti és működési szabályzat megalkotására, döntenek a tiszteletdíjakról, illetményekről. Bizottság létrehozása nem kötelező a nemzetiségi önkormányzatok esetén. Tájékoztatja a képviselőket, hogy az előző ciklusokban az elnök, elnökhelyettes és a képviselők tiszteletdíjat, illetményt nem kaptak, valamint bizottság létrehozására sem került sor. A legidősebb nemzetiségi önkormányzati képviselő Horváth Kálmán.
Tájékoztatja a jelenlévőket, hogy az Njtv. 94. § (1) bekezdése szerint: „A nemzetiségi önkormányzat testületének döntéshozatalából kizárható az, akit vagy akinek hozzátartozóját az ügy személyesen érinti. A képviselő köteles bejelenteni a személyes érintettségét. A kizárásról az érintett képviselő kezdeményezésére vagy bármely más nemzetiségi önkormányzati képviselő javaslatára a testület dönt. A kizárt képviselő a határozatképesség szempontjából jelenlévőnek minősül.
(2) Az (1) bekezdés szerinti szabályok nem alkalmazhatóak a nemzetiségi önkormányzat elnökének, elnökhelyettesének megválasztására, továbbá a bizottságok létrehozására, bizottsági tisztségviselők megválasztására.”
Horváth Kálmán korelnök:
Köszönti a megjelenteket, megállapítja, hogy a képviselő-testület határozatképes, mert 5 főből 5 fő megjelent. Megállapítja, hogy a döntéshozatalban résztvevők száma: 5. 14.00 órakor megnyitja az ülést. Javaslatot tesz a napirendi pontokra. 

1./ Helyi Választási Bizottság tájékoztatója 
2./ Eskütétel

3./ Elnök megválasztása

Előterjesztő: Horváth Kálmán korelnök
4./ Elnökhelyettes megválasztása
Előterjesztő: elnök
5./ Kunszentmiklós Város Roma Nemzetiségi Önkormányzat Szervezeti és Működési Szabályzatának módosítása

Előterjesztő: elnök
6./ Egyéb ügyek, bejelentések

A döntéshozatalban résztvevők száma: 5. 

A Kunszentmiklós Város Roma Nemzetiségi Önkormányzatának Képviselő-testülete egyhangúlag – 5 igen szavazattal, ellenszavazat nélkül - az alábbi határozatot hozza: 
Határozat

10/2024. (X.09.) KRNÖ

Tárgy: Napirend meghatározása.

1./ Helyi Választási Bizottság tájékoztatója 

2./ Eskütétel

3./ Elnök megválasztása

Előterjesztő: Horváth Kálmán korelnök
4./ Elnökhelyettes megválasztása

Előterjesztő: elnök
5./ Kunszentmiklós Város Roma Nemzetiségi Önkormányzat Szervezeti és Működési Szabályzatának módosítása

Előterjesztő: elnök
6./ Egyéb ügyek, bejelentések

1. napirendi pont: Helyi Választási Bizottság tájékoztatója

Horváth Kálmán korelnök: 
Felkéri Szűcs Pált, a HVB elnökét, hogy mondja el a tájékoztatóját.
Szűcs Pál, HVB elnök:

Köszönti a megjelenteket. Elmondja, hogy 2024. június 9-én Európa Parlamenti, önkormányzati és nemzetiségi önkormányzati választásokat tartottak. Kunszentmiklóson a magukat roma nemzetiséginek vallók közül 144 érvényes szavazat került be a szavazóurnákba. Horváth Kálmán 73, Nédó János Márk 63, Nédóné Horváth Dzsenifer 60, Patainé Sárközi Klaudia 57, Patai József Zsolt 50, Mendi Dávid 50, Rupa László 40, Rupa Gyula 38, Rupa Lucián 27, Petrik József Mihály 22, Bucsánszki Viktória 20, Rupa Rajmundné 19, Sárközi Árpád 14, Rupa Bernadett 5, Sárközi Edvárd 3, Sárközi Gyuláné 2, Sztojkáné Sárközi Rózsa 0 szavazatot kapott. A legtöbb szavazatot kapott öt képviselő: Horváth Kálmán, Nédó János Márk, Nédóné Horváth Dzsenifer, Patainé Sárközi Klaudia, Patai József Zsolt, Mendi Dávid. Patai József Zsolt és Mendi Dávid azonos szavazat száma miatt sorsolással döntötte el a HVB az 5. képviselői hely sorsát. A sorsolás Patai József Zsolt számára volt eredményes. Így a helyi nemzetiségi önkormányzat képviselői lettek: Horváth Kálmán, Nédó János Márk, Nédóné Horváth Dzsenifer, Patainé Sárközi Klaudia, Patai József Zsolt.
2. napirendi pont: Eskütétel
Horváth Kálmán korelnök: 
Elmondja, hogy a képviselők eskütétele következik.

Szűcs Pál, HVB elnök:
Elmondja, hogy a nemzetiségek jogairól szóló törvény szerint „A nemzetiségi önkormányzati képviselő és a nemzetiségi települési önkormányzati képviselő az alakuló ülésen, illetve a megválasztását követő ülésen – választása szerint – anyanyelvén vagy magyarul, vagy mindkét nyelven a 155. § szerinti szöveggel – választása szerint – esküt vagy fogadalmat tesz, és erről okmányt ír alá.”
A Kunszentmiklós Város Roma Nemzetiségi Önkormányzat képviselői esküt tesznek.
HIMNUSZ
Kéri, hogy a képviselők mondják utána az eskü szövegét.

Átadja aláírásra az Eskü Okiratot.

3. napirendi pont: Elnök megválasztása
Nédóné Horváth Dzsenifer:

Javasolja, hogy Nédó János Már legyen az elnök.

Nédó János Márk:

Köszönettel elfogadja a felkérést.

Horváth Kálmán, korelnök:
Felteszi szavazásra a javaslatot.
A döntéshozatalban résztvevők száma: 5.

A Kunszentmiklós Város Roma Nemzetiségi Önkormányzatának Képviselő-testülete – 5 igen szavazattal, ellenszavazat nélkül - az alábbi határozatot hozza: 
Határozat

11/2024. (X.09.) KRNÖ
Tárgy: Elnök megválasztása
A Képviselő-testület úgy határoz, hogy a nemzetiségek jogairól szóló 2011. évi CLXXIX. törvény 88. § (1) bekezdése és 105. § (1) bekezdése alapján a Kunszentmiklós Város Roma Nemzetiségi Önkormányzat elnökének Nédó János Márkot választja meg. 

Felelős: Nédó János Márk
Határidő: 2024. október 9.
4. napirendi pont: Elnökhelyettes megválasztása
Nédó János Márk, elnök:

Elnökhelyettesnek Patainé Sárközi Klaudiát javasolja.
Patainé Sárközi Klaudia:

Köszönettel elfogadja a felkérést.

Nédó János Márk, elnök:

Felteszi szavazásra a javaslatát. 

A döntéshozatalban résztvevők száma: 5.

A Kunszentmiklós Város Roma Nemzetiségi Önkormányzatának Képviselő-testülete – 5 igen szavazattal, ellenszavazat nélkül - az alábbi határozatot hozza: 
Határozat

12/2024. (X.09.) KRNÖ
Tárgy: Elnökhelyettes megválasztása
A Képviselő-testület úgy határoz, hogy a nemzetiségek jogairól szóló 2011. évi CLXXIX. törvény 88. § (1) bekezdése 105. § (1) bekezdése alapján a Kunszentmiklós Város Roma Nemzetiségi Önkormányzat elnökhelyettesének Patainé Sárközi Klaudiát választja meg. 

Felelős: Nédó János Márk elnök
Határidő: 2024. október 9.

5. napirendi pont: Kunszentmiklós Város Roma Nemzetiségi Önkormányzat Szervezeti és Működési Szabályzatának módosítása

Károlyi Mónika Katalin, jegyző: 
A Kunszentmiklós Város Roma Nemzetiségi Önkormányzat Szervezeti és Működési Szabályzatát (a továbbiakban: SZMSZ) 2015. január 21-én elfogadta az akkori képviselő-testület. Utolsó módosítás 2022. december 8. Szükséges a SZMSZ újabb módosítása. A SZMSZ tartalmazza a képviselők nevét, emiatt módosítani szükséges az új képviselők neveinek felsorolásával.
A képviselők megkapták az egységes szerkezetbe foglalt szervezeti és működési szabályzatot.
Nédó János Márk, elnök:
Javasolja, hogy a Kunszentmiklós Város Roma Nemzetiségi Önkormányzat Szervezeti és Működési Szabályzatának módosítását az alábbiak szerint:
1. Kunszentmiklós Város Roma Nemzetiségi Önkormányzat Szervezeti és Működési Szabályzat (a továbbiakban: SZMSZ) 6. (3) bekezdése helyébe a következő rendelkezés lép:

„ A nemzetiségi önkormányzati képviselők: Horváth Kálmán, Nédó János Márk, Nédóné Horváth Dzsenifer, Patainé Sárközi Klaudia, Patai József Zsolt.”

3. Bízza meg az elnököt a további teendők ellátásával.
Felteszi szavazásra a javaslatát. 

A döntéshozatalban résztvevők száma: 5.

A Kunszentmiklós Város Roma Nemzetiségi Önkormányzatának Képviselő-testülete egyhangúlag – 5 igen szavazattal, ellenszavazat nélkül - az alábbi határozatot hozza: 
Határozat

13/2024. (X.09.) KRNÖ
Tárgy: Kunszentmiklós Város Roma Nemzetiségi Önkormányzat Szervezeti és Működési Szabályzatának módosítása
A Képviselő-testület úgy határoz, hogy 
1./ Kunszentmiklós Város Roma Nemzetiségi Önkormányzat Szervezeti és Működési Szabályzat (a továbbiakban: SZMSZ) 6. (3) bekezdése helyébe a következő rendelkezés lép:

„ A nemzetiségi önkormányzati képviselők: Horváth Kálmán, Nédó János Márk, Nédóné Horváth Dzsenifer, Patainé Sárközi Klaudia, Patai József Zsolt.”

2. A Képviselő-testület megbízza az elnököt a további teendők ellátásával.
Felelős: Nédó János Márk elnök

Határidő: 2024. október 9.

6. napirendi pont: Egyéb ügyek, bejelentések
Károlyi Mónika Katalin, jegyző: 
A Njtv. 95. § (3) bekezdése szerint: „A jegyzőkönyvet az ülést levezető elnök és a testület által a képviselők közül kijelölt jegyzőkönyv-hitelesítő írja alá.” 
Az Njtv. 103. § (1) -(3) bekezdései szerint:

„(1) A nemzetiségi önkormányzati képviselő a megválasztásától számított harminc napon belül, majd ezt követően minden év január 31-ig a 2. melléklet szerinti vagyonnyilatkozatot köteles tenni. A képviselő saját vagyonnyilatkozatához csatolni köteles a vele közös háztartásban élő házastársának vagy élettársának, valamint gyermekének az e törvény melléklete szerinti vagyonnyilatkozatát.

(2) A vagyonnyilatkozat tételének elmulasztása esetén – annak benyújtásáig – a képviselő nem gyakorolhatja képviselői jogait, és nem részesülhet tiszteletdíjban, természetbeni juttatásban, költségtérítésben. Amennyiben a képviselő kilencven napon belül nem tesz eleget vagyonnyilatkozat-tételi kötelezettségének, nemzetiségi önkormányzati képviselői megbízatása megszűnik.
(3) A vagyonnyilatkozatot a helyi nemzetiségi önkormányzatok esetén a jegyző, az országos nemzetiségi önkormányzatok esetén a szervezeti és működési szabályzatban erre kijelölt bizottság vagy legalább két képviselő tartja nyilván. A vagyonnyilatkozat ellenőrzését a szervezeti és működési szabályzatban erre kijelölt bizottság vagy legalább két képviselő önállóan végzi. A kijelölt képviselő vagyonnyilatkozatát a másik kijelölt képviselő ellenőrzi. Az ellenőrzést végzők kérelmére a jegyző az általa őrzött vagyonnyilatkozatot haladéktalanul kiadja. A képviselő vagyonnyilatkozata – az ellenőrzéshez szolgáltatott azonosító adatok kivételével – nyilvános. A képviselő hozzátartozójának vagyonnyilatkozata nem nyilvános, abba csak az ellenőrzést végzők tekinthetnek be az ellenőrzés céljából.”
Elmondja, hogy jegyzőkönyv-hitelesítőt és a vagyonnyilatkozatokat nyilvántartó és ellenőrző két képviselőt is ki kell jelölni, tekintettel arra, hogy a nemzetiségi önkormányzati képviselőknek is a választást követő 30 napon belül vagyonnyilatkozatot kell tenniük, valamint a köztartozásmentes adózói adatbázisba is be kell jelentkezniük a képviselőknek. Erre vonatkozóan tájékoztatást kaptak. Kéri, hogy a vagyonnyilatkozat-tételi és a köztartozásmentes adózói adatbázisba történő felvétellel kapcsolatos kötelezettségének határidőre tegyenek eleget.

Nédó János Márk, elnök:
Javasolja, hogy Nédóné Horváth Dzsenifer legyen a jegyzőkönyv-hitelesítő.

Nédóné Horváth Dzsenifer:

Elmondja, hogy köszönettel elvállalja a felkérést. 
Nédó János Márk, elnök:

Felteszi szavazásra a javaslatát. 

A döntéshozatalban résztvevők száma: 5.

A Kunszentmiklós Város Roma Nemzetiségi Önkormányzatának Képviselő-testülete egyhangúlag – 5 igen szavazattal, ellenszavazat nélkül - az alábbi határozatot hozza: 
Határozat

14/2024. (X.09.) KRNÖ
Tárgy: Egyéb ügyek – jegyzőkönyv-hitelesítő megbízása
A Képviselő-testület úgy határoz, hogy Nédóné Horváth Dzsenifert bízza meg a jegyzőkönyv-hitelesítő feladat ellátásával.
Felelős: Nédó János Márk elnök

Határidő: 2024. október 9.

Károlyi Mónika Katalin, jegyző:

Elmondja, hogy a vagyonnyilatkozatok ellenőrzésére két tagot ki kell jelölni.

Nédó Járnos Márk elnök:
Javasolja, hogy Patai József Zsolt és Patainé Sárközi Klaudia legyen a vagyonnyilatkozatok nyilvántartására és ellenőrzésére kijelölt két tag.

Patai József Zsolt:

Elmondja, hogy köszönettel elvállalja a felkérést. 
Patainé Sárközi Klaudia:

Elmondja, hogy köszönettel elvállalja a felkérést. 
Nédó János Márk, elnök:

Felteszi szavazásra a javaslatát. 

A döntéshozatalban résztvevők száma: 5.

A Kunszentmiklós Város Roma Nemzetiségi Önkormányzatának Képviselő-testülete egyhangúlag – 5 igen szavazattal, ellenszavazat nélkül - az alábbi határozatot hozza: 
Határozat

15/2024. (X.09.) KRNÖ
Tárgy: Egyéb ügyek - Vagyonnyilatkozatok ellenőrzése
A Képviselő-testület úgy határoz, hogy a vagyonnyilatkozatok ellenőrzésére Patai József Zsoltot és Patainé Sárközi Klaudiát jelöli ki.
Felelős: Nédó János Márk elnök

Határidő: 2024. október 9.

Több kérdés, hozzászólás nem volt.

Nédó János Márek, elnök:

Megköszöni a megjelenést, és 14.45 órakor bezárja az ülést.

kmf.


Nédó János Márk
Nédóné Horváth Dzsenifer

         elnök
jegyzőkönyv-hitelesítő

KRNÖ 2024. október 9.


